用昌黎賦鳴雁韻勸蹇從叔出峽與乃兄相依
作者：陽枋
朝代：宋

paragraphs: 楚天空闊雁南飛，整整秋來春又歸。
腸斷孤鴻鳴失依，重雲片影儔侶稀。
野老吟情託興微，樊籠休羨稻粱肥。
岷峨回首寸心違，華亭清唳昔人非。
湖北湖南秋水多，洲渚星稀無網羅，平沙雪落聲相和。
俛仰塵世應無他，君於此處意如何。